**Изнесено работно място на НАП Сандански**

ИРМ Сандански се намира се на ул. „Свобода“ № 3, ет. 1, в сградата на бившия битов комбинат. В сградата се помещават и офиси на Национален осигурителен институт, служба „Пробация“ и КТ „Подкрепа.“ Разположена е точно срещу гимназия „Яне Сандански“ и на 50 м от поликлиниката.

Районът е „синя зона“ за почасово паркиране, със съответно обозначени места за преференциално паркиране на превозни средства, превозващи хора с увреждания.

От входа на сградата до салона за обслужване има 30 стъпала. След първите две стъпала има площадка, след това още две площадки, на всяко 14-то стъпало. Вратите се отварят навътре.

На видимо място на входа е поставена табела с телефонен номер за асистирано обслужване на хора в затруднено положение. Осигурено е обслужване чрез видео жестов превод за хора с увреден слух. При необходимост обслужването се извършва на приземното ниво.

Има възможност за предварително уговаряне на час за посещение чрез обаждане на телефона за връзка.